БОРИС МЛАДЕНОВ-YOUNG

НЕ СЪЩЕСТВУВА ПРАВДА В ТОЗИ СВЯТ…

chitanka.info

Не съществува правда в този свят —

щом има пръв, то има и последен.

Един е незаслужено богат,

а друг се трепе и до гроб е беден.

Уж равни сме родени, но не сме.

Умът ми и до днес не проумява,

защо детето трябва да умре,

а век старикът грохнал доживява.

Не! Няма справедливост в Този Свят!

А има ли на Другия, не зная.

Но като гледам, мъка ми припада —

с рушвети, с връзки, в траурен парад

приемат явни грешници във Рая,

а праведниците изпращат в Ада!

Сидни, Австралия — 2012 г.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги